**Axel Jonsson Fjällby** (s. 10. helmikuuta 1998 Tukholma, Ruotsi) on ruotsalainen jääkiekkoilija, joka pelaa NHL-seura Washington Capitalsin organisaatiossa. Hän pelannee lähinnä AHL-joukkue Hershey Bearsissa. Jonsson Fjällby on pelipaikaltaan vasen laitahyökkääjä.

Ura
---

### Seuraura

Jonsson Fjällby on Värmdö HC:n kasvatti. Hän siirtyi kaudeksi 2013–2014 Djurgårdens IF:n junioreihin. Jonsson Fjällby jakoi 23 syöttöpisteellään seuran U16-junioreiden sisäisen syöttöpörssin voiton kolmen muun pelaajan kanssa. Kaudella 2015–2016 hän oli Djurgårdenin J20-junioreiden paras maalintekijä pudotuspeleissä Jonathan Davidssonin ja Johan Järlefeltin kanssa neljällä osumallaan. Jonsson Fjällby voitti kauden päätteeksi J20 SuperElitin mestaruuden. Hän teki finaalissa Djurgårdenin mestaruuden ratkaisseen voittomaalin. Jonsson Fjällby edusti joukkuetta kauden aikana myös Junior Club World Cupissa, jonka Djurgården voitti.

Washington Capitals varasi Jonsson Fjällbyn viidennellä kierroksella 147. pelaajana NHL:n varaustilaisuudessa 2016. Samana kesänä hänet varasi myös WHL-joukkue Prince George Cougars 28. pelaajana CHL:n varaustilaisuudessa. Jonsson Fjällby ei kuitenkaan siirtynyt Cougarsiin, vaan päätti jatkaa kaudella 2016–2017 uraansa Djurgårdenissa. Hän teki seurassa SHL-debyyttinsä 8. lokakuuta 2016 vieraissa HV71:tä vastaan. Jonsson Fjällby sai ottelussa jääaikaa 14.37 minuuttia. Hän sai myös yhden syöttöpisteen oltuaan kakkossyöttäjänä Marcus Davidssonin tekemään maaliin. Jonsson Fjällby pelasi tulokaskautensa aikana kaikkiaan 24 runkosarja- ja kaksi playoff-ottelua tehden molemmissa yhden syöttöpisteen. Lokakuussa 2016 hän teki Djurgårdenin kanssa kevääseen 2018 asti ulottuvan jatkosopimuksen.

Kaudella 2017–2018, 24. lokakuuta 2017 Jonsson Fjällby teki SHL-uransa avausmaalin Örebro HK:ta vastaan. Hänen osumansa jäi Djurgårdenin 2–1-voittoon päättyneen ottelun ratkaisumaaliksi. Jonsson Fjällby keräsi ottelusta teholukeman +2. Kaikkiaan hänen ensimmäinen kokonainen SHL-kautensa toi 42 runkosarjaottelussa tehot 7+9=16 ja 11 playoff-ottelussa tehot 6+2=8. Jonsson Fjällby oli pudotuspeleissä Djurgårdenin paras maalintekijä.

Toukokuussa 2018 Jonsson Fjällby teki kolmivuotisen tulokassopimuksen Washington Capitalsin kanssa. Hänen kausipalkkansa NHL:n puolella on 860 000 dollaria. Syksyn 2018 harjoitusleirin päätteeksi Capitals lähtetti Jonsson Fjällbyn AHL-joukkue Hershey Bearsin vahvuuteen. Hän pelasi siellä 16 ottelua tehopistein 2+1=3, kunnes Capitals lainasi Jonsson Fjällbyn marraskuussa loppukaudeksi 2018–2019 kotimaahansa Djurgårdens IF:n SHL-joukkueeseen. Hän jakoi liigan pudotuspelien maalipörssin toisen sijan joukkuetoverinsa Sebastian Strandbergin kanssa edellään vain Frölunda HC:n Max Friberg. Jonsson Fjällby voitti kauden päätteeksi SHL-hopeaa. SHL-kauden päätteeksi, toukokuussa 2019 hän palasi Bearsin AHL-joukkueen vahvuuteen, mutta Jonsson Fjällby ei kuitenkaan saanut loppukeväänä tililleen playoff-otteluita.

Syksyn 2019 harjoitusleirin päätteeksi Capitals lähetti hänet Hershey Bearsin AHL-joukkueeseen, jossa hän pelasi kokonaan kauden 2019–2020. Jonsson Fjällbyn ensimmäinen kokonainen kausi liigassa toi 61 runkosarjaottelussa tehot 12+11=23. Syyskuussa 2020 Capitals lainasi hänet kaudeksi 2020–2021 toistaiseksi voimassa olevalla sopimuksella kotimaansa toiseksi korkeimmalle sarjatasolle HockeyAllsvenskan-joukkue Västerviks IK:hon. Tammikuun 2021 harjoitusleirin päätteeksi Capitals lähetti Jonsson Fjällbyn farmijoukkue Bearsiin.

### Maajoukkueura

Jonsson Fjällby pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Jonsson pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Valmennus valitsi Jonsson Fjällbyn Ruotsin turnauksen yhdeksi kolmesta parhaasta pelaajasta. Hänet valittiin myös Venäjää vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä Jonsson Fjällby on pelannut 23 nuorten ja 16 poikien maaottelua.

Ruotsin A-maajoukkueessa Jonsson Fjällby on pelannut kuusi ottelua tehden kolme syöttöpistettä. Hän teki A-maajoukkuedebyyttinsä Carlson Hockey Gamesissa 21. huhtikuuta 2018 Pardubicessä turnauksen isäntäjoukkue Tšekkiä vastaan. Jonsson Fjällby merkittiin Ruotsin nelosketjun oikeaan laitaan Linus Ölundin ja John Normanin viereen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Djurgårdens IF | SuperElit | 39 | 13 | 16 | 29 | 8 | 7 | 4 | 4 | 8 | 4 | U18 | 7 | 2 | 2 | 4 | 4 |
| 2016–2017 | Djurgårdens IF | SuperElit | 32 | 17 | 20 | 37 | 14 | 1 | 0 | 0 | 0 | 0 |
|  | Djurgårdens IF | SHL | 24 | 0 | 1 | 1 | 0 | 2 | 0 | 1 | 1 | 0 |
| 2017–2018 | Djurgårdens IF | SHL | 42 | 7 | 9 | 16 | 12 | 11 | 6 | 2 | 8 | 2 | JMM | 7 | 2 | 2 | 4 | 2 |
| 2018–2019 | Hershey Bears | AHL | 16 | 2 | 1 | 3 | 0 | – | – | – | – | – |
|  | Djurgårdens IF | SHL | 36 | 1 | 9 | 10 | 8 | 19 | 7 | 5 | 12 | 0 |
| 2019–2020 | Hershey Bears | AHL | 61 | 12 | 11 | 23 | 10 | – | – | – | – | – |
| 2020–2021 | Västerviks IK | Allsvenskan | 26 | 4 | 11 | 15 | 4 | – | – | – | – | – |
|  | Hershey Bears | AHL | 31 | 10 | 5 | 15 | 10 | – | – | – | – | – |
| 2021–2022 | Hershey Bears | AHL | 44 | 16 | 18 | 34 | 8 | – | – | – | – | – |
|  | Washington Capitals | NHL | 23 | 2 | 2 | 4 | 4 | – | – | – | – | – |
| 2022–2023 | Winnipeg Jets | NHL | 50 | 6 | 8 | 14 | 8 | 1 | 0 | 0 | 0 | 0 |
|  | Manitoba Moose | AHL | 4 | 3 | 1 | 4 | 2 | – | – | – | – | – |
| 5 kautta | yhteensä | AHL | 156 | 43 | 36 | 79 | 30 | – | – | – | – | – |
| 3 kautta | yhteensä | SHL | 102 | 8 | 19 | 27 | 20 | 32 | 13 | 8 | 21 | 2 |
| 2 kautta | yhteensä | NHL | 73 | 8 | 10 | 18 | 12 | 1 | 0 | 0 | 0 | 0 |

Lähteet
-------

* Axel Jonsson Fjällby The Internet Hockey Databasessa (englanniksi)
* Axel Jonsson Fjällby Eurohockey-sivustolla (englanniksi)
* Axel Jonsson Fjällby *Elite Prospects*. Everysport Media Group AB.  (englanniksi)

### Viitteet

1. ↑  Westerlind, Andreas: Flera nyheter i spelartruppen *Hockeymagasinet.com*.  29.12.2017. Dohi Publishing AB. Viitattu 5.1.2018. (ruotsiksi)
2. 1 2 3 4 5 6 7  Axel Jonsson Fjällby *Elite Prospects*. Everysport Media Group AB.  (englanniksi)
3. ↑  Elite Prospects - Djurgårdens IF U16 *eliteprospects.com*. Everysport Media Group. Viitattu 19.11.2019. (englanniksi)
4. ↑  Elite Prospects - Djurgårdens IF J20 *eliteprospects.com*. Everysport Media Group. Viitattu 19.11.2019. (englanniksi)
5. ↑  HV71 – DIF (Line Up) *stats.swehockey.se*.  8.10.2016. Svenska Ishockeyförbundet. Viitattu 3.8.2017. (englanniksi)
6. ↑  HV71 – DIF (5–1) *stats.swehockey.se*.  8.10.2016. Svenska Ishockeyförbundet. Viitattu 3.8.2017. (englanniksi)
7. ↑  Axel Jonsson-Fjällby *SHL.se*. SHL AB. Viitattu 19.11.2019. (ruotsiksi)
8. ↑  Flera nyheter i spelartruppen *difhockey.se*.  18.10.2016. Djurgården Hockey AB. Viitattu 3.8.2017. (ruotsiksi)
9. ↑  Bodin, Uffe: Junioren sköt sitt efterlängtade första SHL-mål: "Fick tipset att blunda när jag får läge" *Hockeysverige.se*.  18.10.2016. STOCKHOLM:  NewsMe. Viitattu 5.1.2018. (ruotsiksi)
10. ↑  Axel Jonsson-Fjällby *SHL.se*. SHL AB. Viitattu 19.11.2019. (ruotsiksi)
11. ↑  Elite Prospects - Djurgårdens IF *eliteprospects.com*. Everysport Media Group. Viitattu 19.11.2019. (englanniksi)
12. ↑  Capitals Sign Axel Jonsson-Fjallby *nhl.com/capitals*.  2.5.2018. Washington Capitals. Viitattu 5.7.2018. (englanniksi)
13. ↑  Capitals Loan Jonsson-Fjallby to Djurgardens IF in Sweden *nhl.com/capitals*.  13.11.2018. Washington Capitals. Viitattu 14.11.2018. (englanniksi)
14. ↑  Elite Prospects - SHL Stats 2018-2019 *eliteprospects.com*. Everysport Media Group. Viitattu 19.11.2019. (englanniksi)
15. ↑  Capitals Re-assign Jonsson-Fjallby from Djurgardens IF to Hershey *nhl.com/capitals*.  6.5.2019. Washington Capitals. Viitattu 19.11.2019. (englanniksi)
16. ↑  CapitalsPR Twitterissä *twitter.com*.  22.9.2019. CapitalsPR. Viitattu 19.11.2019. (englanniksi)
17. ↑  Capitals Loan Axel Jonsson-Fjallby to Vastervik IK *nhl.com/capitals*.  14.9.2020. ARLINGTON, Va.:  Washington Capitals. Viitattu 14.9.2020. (englanniksi)
18. ↑  Bears Announce Roster for 2021 Training Camp presented by Planet Fitness *hersheybears.com*.  22.1.2021. Hershey Entertainment & Resorts Company. Viitattu 30.1.2021. (englanniksi)
19. ↑  BEST PLAYERS OF THE GAME SELECTED BY THE TEAM (pdf) *stats.iihf.com*.  24.4.2016. IIHF. Viitattu 3.8.2017. (englanniksi)
20. ↑  CZE - SWE (Line Up) *stats.swehockey.se*.  21.4.2018. Svenska Ishockeyförbundet. Viitattu 19.11.2019. (ruotsiksi)